
COMUNICAT DE PRESA



· Beneficiarii si partenerii din proiectele POSDRU sunt aproape in faliment.

· De mai bine de jumatate de an, implicarea Guvernului este numai la stadiul de promisiune si pacaleala.

· Datorita intarzierii platilor nu mai exista bani de salarii si dari la stat. Desi statul trebuie sa ramburseze banii, ANAF, dupa aplicarea penalitatilor si dobanzilor la penalitati, ameninta o parte dintre cei ce deruleaza proiecte, cu sechestrul pe bunuri. 

· Institutiile de control si verificare trag de timp, intarziind intentionat rambursarile.


Programul Operațional Sectorial Dezvoltarea Resurselor Umane (POSDRU) reprezintă cel mai important instrument de co-finanțare a acțiunilor de educație, formare , specializare și ocupare pe care Fondul Social European le promovează la nivelul Uniunii Europene.
Dincolo de avantajele reale pe care POSDRU le aduce beneficiarilor (educație, consiliere și orientare profesională, calificare/recalificare, specializare, ocupare pe piața muncii etc.), în România, POSDRU mai reprezintă și o uriașă oportunitate pentru crearea de noi locuri de muncă (experți angajați pe proiecte) și pentru creșterea veniturilor la bugetul de stat, prin plata taxelor și impozitelor pe salarii cuvenite și a TVA-ului.
În prezent sunt în derulare aproape 2.500 de proiecte, în care sunt implicate peste 10.000 de organizații românești și internaționale (instituții de educație superioară, licee și școli, firme de consultanță, training și dezvoltare personală, organizatii sindicale si patronale, organizații naționale și internaționale, ONG-uri etc.), care se pot traduce in aproximativ 70.000-80.000 de angajati.
Dificultățile întâlnite  în relaționarea cu Autoritatea de Management și cu Organismele Intermediare delegate in primul rand prin neexistenta consultarii, nu numai că produc dificultăți importante organizațiilor care implementează proiectele, ci chiar riscă să-i pună pe aceștia în situații extrem de grave/dificile (neplata la timp a salariilor anagajaților și a furnizorilor, neplata la timp a contribuțiilor la bugetul de stat cu implicații financiare 

ce se traduc în penalități, dobânzi la penalități, blocări de conturi, sechestru pe spațiile administrative și/sau pe bunurile deținute etc.) și chiar să-i împingă în faliment.
Mai nou, intarzierile exagerate ale platilor, lipsa fondurilor proprii si neputinta guvernantilor de a gasi o solutie care sa deblocheze sistemul, au condus la o actiune de neimaginat a institutiei statului denumita ANAF. Aceasta blocheaza conturile, pune penalitati si dobanzi, iar mai nou, in unele situatii, ameninta cu sechestrul bunurilor. Deci statul trebuie sa dea bani ca noi sa platim, el este incapabil sa rezolve aceasta problema, si tot statul, prin institutiile sale ne penalizeaza. Ne intrebam retoric: ACESTA ESTE STAT ?
Raspunsul  foarte clar: da, insa un stat incompetent.
Situatia noastra este deosebit de dificila fiind pusi, asa cum am aratat mai sus, sindicate, patronate, institutii de invatamant, etc, sa inchidem portile.  
Nu credem ca asta se doreste, insa promisiunile privind deblocarea fondurilor POSDRU dureaza de mult timp, nu simtim nimic pozitiv in acest sens,  drept pentru care ne vedem obligati sa informam organismele de la Bruxelles si sa cerem acolo sprijinul.
Sigurele noastre sanse sunt Comisia Europeana si presa.
„Tone de hartie” au fost scrise si transmise celor ce au condus si conduc destinele acestui popor, care cuprindeau probleme si propuneri de solutionare, insa nimic nu s-a intamplat. Minciuna, tergiversare si timp pierdut. In acest timp, zeci de mii de oameni pot ramane someri, cu datorii la banci, la institutiile la care lucreaza, in pragul disperarii.
Solicitam Guvernului Romaniei, ca in regim de urgenta sa solutioneze problemele noastre sau sa ne spuna incotro trebuie sa ne indreptam, toti cei care derulam proiecte POSDRU.
Domnilor guvernanti, domnilor de la finante, de la ministerul muncii si de la educatie, evaziunea fiscala nu este aici si nu toti din aceasta tara sunt hoti. Este momentul sa va treziti pentru ca altfel murim cu totii.
Suntem satui de aceiasi incompetenti care ne dau lectii de 5 ani, unii chiar de mai multa vreme, la televizor si nu avem nevoie de certurile zilnice dintre voi pentru putere. Poporul asta are nevoie de fapte, el vrea sa-si creasca copiii, sa munceasca si sa traiasca decent, in liniste. Daca nu puteti rezolva problemele economice si sociale ale romanilor, PLECATI.

[bookmark: _GoBack]Anexez pentru o mai buna intelegere, o sinteza a principalelor probleme si solutii finalizata prin efortul mai multor beneficiari de proiecte POSDRU.

